Ыманалы Барак Нурбай уулу
Ыманалы Барак Нурбай уулу - калпа. Диний билим алган. Энеси Кастору датка.

Туура сөзү, чечендиги, чечкиндүүлүгү, адилеттүүлүгү менен эл арасына таанылган.
Коргон-Төбө, Кайың-Суу, Шораалы сайларындагы иштетилбей жаткан жерлерге суу жеткирип, эл эгин айдаган.
Наралы болуш Ыманалынын үстүнөн Наманган уездинин башчысына: “Ыманалы арык чыгарып, жер-суунун баарын бузуп, эч кимге баш ийбей жатат” - деген арызын текшерүү үчүн Ала-Бука аймагындагы таанымал Нуркул мурап Таши деген адамды комиссия башчысы кылып жөнөтөт.
Натыйжада, тескерисинче Ыманалы арык чыгарып, тегирмен курдуруп, элди суу менен камсыз кылып жаткандыгын көрүшүп ыраазы болуп кетишет.
Ак-Булактын үстүндөгү “Шайлоо журтка ” суу чыгаруу аракети оңунан чыкпаган Баястан корбашы, Ыманалыны да “Суу чыгара албаса нукка басам” деген шылтоо менен жок кылууну ойлойт.
Бирок Жарты-Суу суусун тектирге чыгарып берген Ыманалыга тийише албайт.
Ала - Буканын Сапалак-Сайындагы эки элдин ортосундагы чырды сөз менен эле калыс чечкендиги үчүн эл “Ыманалы калпа сөздү барактан өткөргөндөй эле элеп таштады го” - дейт.
Ошондон улам “Ыманалы барак” аталган.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району
Инсандар